Kornilovljev puč
Korniljovljev puč, također poznat kao Kornilovljeva afera ili Kornilovščina je naziv za događaje u Petrogradu tokom augusta 1917. godine, odnosno pokušaj ruskog generala Lavra Kornilova da, nekoliko mjeseci nakon Februarske revolucije, sa svojim trupama svrgne privremenu vladu Aleksandra Kerenskog. Povod za pokušaj puča bila je navodna opasnost koju su po Privremenu vladu činili radikalni ljevičari okupljeni oko boljševika i lijevih esera i organizirani u Petrogradski sovjet, koji je nakon revolucije funkcionirao kao paralelna vlast u Petrogradu. Kornilov je na Petrograd poslao trupe koje su trebale razoružati boljševičke i druge milicije, odnosno zavesti "red i mir"; Privremena vlada se trebala "očistiti" od ljevičara, te ukinuti dio liberalnih i drugih reformi kao što su ukidanje cenzure i smrtne kazne, a prije svega zato da se ponovno vrati disciplina u demoraliziranoj vojsci koja se još uvijek borila na Istočnom frontu, a u kojoj se razvila boljševička antiratna agitacija. Puč je propao nakon što su se u Petrogradu naoružale radničke milicije, a na njihovu stranu stao dio vojske kao i mornari Baltičke flote. Kornilov je uhapšen, ali je vlada Kerenskog nakon tih događaja bila značajno oslabljena, te je puč velikim dijelom omogućio boljševicima da nekoliko mjeseci kasnije preuzmu vlast u Oktobarskoj revoluciji. Prave namjere Kornilova (koji će kasnije poginuti kao vođa kontrarevolucionarnih belogardejaca u građanskom ratu), odnosno sudjelovanje britanske vlade u puču (koja je nastojala spriječiti ruski izlazak iz Prvog svjetskog rata) su decenijama kasnije postale predmetom špekulacija historičara.

Vanjske veze 
 А. И. Деникин «Очерки русской смуты»

 Корниловский мятеж. 25-31 августа 1917 

 Радиограмма А. Ф. Керенского с обращением к народу. 27 августа 1917 года 

 П.Н. Милюков История русской революции

 А.Ф.Керенский. Россия на историческом повороте

 A.F. Kerensky. The Prelude To Bolshevism The Kornilov Rising

 Цветков В. Ж. «Лавр Георгиевич Корнилов».
1917
Historija Rusije
Pučevi